**Pismo ravnatelju**

Poštovani ravnatelju,

sa sigurnošću Vam mogu reći da mi je ovih pet godina u Vašoj školi bilo odlično, ali ipak postoje neke stvari koje bih promijenila prije odlaska. Za početak, uvela bih ormariće u školu, jer djeca stvarno ne trebaju nositi sav teret sa sobom kući.

Uniforme su dobra ideja, ali razumijem zašto se neki ne slažu. Možda zato jer ne žele izgledati kao klonovi, a možda zato što im je škola jedino mjesto gdje mogu pokazati svoj smisao za modu prijateljima.

U školi bih naravno uvela kreće sate i manje testova. Bilo bi odlično kad bi se ova škola u potpunosti digitalizirala, kad biste uveli tablete, tako djeca ne bi nosila teške knjige u školu.

Također bi bilo dobro kad biste uveli pametnu ploču i projektor u svaku učionicu.

Znam da su ovi prijedlozi samo želje i da se možda nikad neće ostvariti, ali mislim da bi svi učenici jako cijenili da pokušate naše želje pretvoriti u stvarnost.

Srdačno, učenica Franka Bakalić!

Poštovani ravnatelju,

sigurno ste čuli da je dosta učenika ove godine malo „podivljalo“, pogotovo u mom razredu. Neki su razbili koševe u zahodu, neki su razbili vrata, a neki su se dosta uživjeli u svađanje i vrijeđanje s drugim učenicima, pa čak i s nastavnicima.

Iako su napravili dosta lošeg, učinili su i nešto dobro. Mislim da biste trebali kazniti loše, ali biste mogli katkad „nagraditi“ ono što naprave dobro. Možda bi se situacija tako poboljšala.

Čula sam i da ćemo na početku drugog polugodišta nositi uniforme, što meni baš i nije drago, ali razumijem da ste to uveli tako da svi budemo jednaki. Uveli ste i e-dnevnik, što je odlično jer možemo pogledati ocjene kod kuće i vidjeti kad imamo neki ispit. Jedino što mi nije drago kod toga je to što svaki put kad nastavnik/ica klikne na slučajni odabir, „izbaci“ na mene.

Ono što bih promijenila u ovoj školi je to da se u svakoj učionici stavi pametna ploča. Ostalo je sve odlično.

Srdačno, Vaša učenica Leonarda Antičić!